***** ΚΑΝΟΝΙΣΜΟΣ (ΕΟΚ) αριθ. 882/82 ΤΗΣ ΕΠΙΤΡΟΠΗΣ της 16ης Απριλίου 1982 περί τροποποιήσεως του κανονισμού (ΕΟΚ) αριθ. 1105/68 σχετικά με τις λεπτομέρειες χορηγήσεως ενισχύσεων για το αποκορυφωμένο γάλα που προορίζεται για τη διατροφή των ζώων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 10 παράγραφος 3, Εκτιμώντας: ότι τα άρθρα 8 και 8α του κανονισμού (ΕΟΚ) αριθ. 1105/68 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 2134/81 (3), προβλέπουν μια μέγιστη ετήσια ποσότητα γάλακτος ανά αγελάδα, για την οποία μπορεί να χορηγηθεί ενίσχυση για το αποκορυφωμένο γάλα που προορίζεται για τη διατροφή των ζώων, αν το γάλα αυτό χρησιμοποιείται στο αγρόκτημα · ότι πρέπει αυτή η μέγιστη ποσότητα να προσαρμοσθεί ώστε να ληφθεί υπόψη η εξέλιξη της αποδόσεως σε γάλα· ότι για λόγους απλοποιήσεως των διοικητικών διαδικασιών, οι ενδιαφερόμενοι πρέπει να τύχουν του ευεργετήματος της προσαρμογής αυτής από την 1η Ιανουαρίου 1982· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1105/68 τροποποιείται ως εξής: 1. Στο άρθρο 8 παράγραφος 3, η ποσότητα «3 300 χιλιόγραμμα» αντικαθίσταται από την ποσότητα «3 600 χιλιόγραμμα». 2. Στο άρθρο 8α παράγραφος 3, η ποσότητα «2 800 χιλιόγραμμα» αντικαθίσταται από την ποσότητα «3 100 χιλιόγραμμα». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ισχύει από την 1η Ιανουαρίου 1982. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 16 Απριλίου 1982.

[Source: multi_eurlex | Tokens: 1893]